Ma, 3-jarige sterf in botsingArgieffoto: ER24 Russel Meiring, woordvoerder van ER24, het gesê paramedici is omstreeks 02:00 na die toneel van ŉ botsing ontbied waar twee motors reg van voor gebots het. “Nog ŉ ambulansdiens was reeds op die toneel en het die vrou begin behandel, maar sy is op die toneel dood verklaar. Die oorledene se twee kinders, twee seuntjies wat glo albei drie jaar oud is, is ook op die toneel gevind. Die een seuntjie het kritieke beserings opgedoen, terwyl die ander een lig beseer is.” Volgens Meiring is die seuntjies na ŉ nabygeleë hospitaal geneem, waar die een seuntjie aan sy beserings beswyk het. “Die pa van die seuntjies wat saam met sy gesin in die motor was en twee ander pasiënte, wat in die ander motor was, het minder ernstige beserings opgedoen en is na ŉ nabygeleë hospitaal geneem vir verder behandeling.” Die presiese oorsaak van die ongeluk word ondersoek.